
	[bookmark: nev]OROSZI BORBÁLA
Kulturális és Vizuális Antropológia
BSc, 5. félév
Miskolci Egyetem
Bölcsészettudományi Kar
	






Témavezető:
	Dr. Biczó Gábor
egyetemi docens, ME BTK




Egy komplex energetikai innovációs projekt alkalmazott antropológiai dilemmái: Csenely esete

Csernely község Borsod-Abaúj-Zemplén megyében, az ózdi kistérségben található. A Miskolci Egyetem karainak összefogásával és a helyi önkormányzat támogatásával 2011 nyarán megindult a „biomassza alapú településenergetikai rendszer kidolgozása” című projekt. Ennek keretein belül a falu szociokulturális alapviszonyainak feltérképezése is elkezdődött, de a vizsgálat nem merül ki a község alapvető viszonyainak leírásában, hiszen a biomassza projekt folyamatosan hatással van a lokális társadalom bevett kapcsolatviszonyaira ezért a kutatás célja a csernelyi társadalmi életre gyakorolt hatásainak értelmezése.
Jelentőségteljes kérdés, hogy Csernely lakossága milyen attitűdöt alakít ki a biomassza tüzelésű hőközpont tervével kapcsolatban. Ennek megismerésében fontos volt a kérdés kulturális antropológia szemléletű vizsgálata. A Kulturális és Vizuális Antropológiai Intézet valamint a Szociológia Intézet összefogásában a település minden háztartására kiterjedő kérdőíves vizsgálat módszere mellett döntöttünk, melynek időtartalma 5 nap volt és a háztartások közel 85%-ban sikeresen elkészült. A kérdőívek értékelése segítséget nyújt megérteni az alapvetően elöregedő Csernely belső viszonyait és az arányait tekintve dinamikusan növekvő cigány kisebbség szerepét a falu életében.
Kutatásomban megvizsgálom, hogy a lokális társadalom különböző csoportjai milyen kapcsolatban vannak egymással és hogyan viszonyulnak a projekt megvalósításához. Módszertanilag interjúkra, terepmunkára és résztvevő megfigyelésre alapozott kutatást végeztem. A tavalyi évben TDK dolgozatom ennek a kutatásnak a forrásfeltáró, alapozó szakaszáról számolt be, idén elmélyültebben foglalkozom a felmerülő kérdésekkel esetleges konfliktusokkal.



